Enver Hadri

Enver Hadri (1941- 25 janar 1999) ishte veprimtar për të drejtat njerëzore dhe politike të shqiptareve të Kosovës. Në fund të viteve '60 ai u vendos në Bruksel ku vazhdoi veprimtarinë politike nëpërmjet revistës Zëri duke bërë thirrje për bashkimin e trojeve shqiptare. Në Bruksel formoi dhe drejtoi Komitetin Shqiptar për Mbrojtjen e te Drejtave të Njeriut.

Vrasja
Më 25 janar 1990 në moshën 49 vjeçare Enver Hadri u plagos dhe me vone vdiq në spital nga një atentat në Sent Xhiles (origj. Saint Giles), Bruksel, i porositur nga Shërbimi Sekret Serb. Atentatorët, Veseling Vukotiç (Veshko), Andria Lakoniç, dhe Darko Asanin, e qëlluan me dy plumba në kokë deri sa kishte ndaluar ne një semafor. Hadri kishte me vete listën e 23 shqiptarëve të vrarë në Kosovë nga Serbia të cilën do t'ia dorëzonte Komisionit të të Drejtave të Njeriut në Parlamentin Evropian të nesërmen.

Andria Lakoniç u vra një muaj më vonë nga bashkëatentatori i tij V. Vukotic në një diskotekë në Beograd. Darko Asanin ishte arrestuar në Greqi më 1995 me ç’rast një gjykatë greke urdhëroi ekstradimin në Belgjikë për gjykim, por me ndërhyrjen e Ministrit Grek te Drejtësisë Janis Potakis ai u dërgua në Serbi ku u vra më 1995. Veselin Vukotiç u arrestua më 26 shkurt 2006 dhe pret gjykimin në Belgjikë.

Dekorimi
Më 2006, Presidenti i Kosovës, Dr. Ibrahim Rugova, e ka dekoruar Enver Hadrin me Urdhrin e Artë "Hero i Kosovës", "për kontributin e dhënë për lirinë dhe pavarësinë e Kosovës".

Burime dhe Lidhje të jashtme

 * Lirimi i Atentatorit
 * Kosova.com mbi Dekorimin
 * Arrestimi i Vukoticit